SEBUAH SIRI ASLI NETFLIX
Lepas!
Boleh tanya Cik Nolan sama ada barangan peribadi saya dah dipindahkan
dari bilik duke dan diletakkan di bilik duchess?
Boleh awak beritahu Yang Teramat Mulia saya takkan benarkannya?
Betulkah saya perlu sampaikannya, tuan?
Jangan ingat kita akan tidur sebilik lagi selepas pembohongan dan penipuan awak.
Jangan risau,
saya langsung tak kisah selepas usaha awak baru-baru ini.
Jadi, atas tujuan apa awak nak halang saya?
Kerana awak isteri saya.
Biasalah kalau isteri tidur di biliknya sendiri selepas bulan madu,
sebuah fasa indah yang dah berlalu, betul?
Saya nak tahu tentang hasil usaha suami isteri kita.
Saya takkan sesekali merahsiakan perkara sepenting itu.
Puan, Whistledown baru sampai.
- Puan patut… - Ada apa-apa masalahkah?
- Kemas sekarang juga. - Ya, puan.
Apa dah berlaku?
Abang saya terlibat dalam skandal.
Saya mesti balik. Keluarga perlukan saya.
Saya ikut.
Ini masalah keluarga.
Saya akur jika kita asing bilik, tapi bukan rumah.
Kita berkepit sehingga awak disahkan hamil.
Minta Yang Teramat Mulia sediakan kereta kuda terbesarnya.
Saya perlukan ruang saya.
Kecaman terhadap Cik Marina Thompson baru-baru ini
terus bergema di setiap bilik tamu seluruh bandar,
usai beberapa hari didedahkan bahawa
pertunangannya dengan Colin Bridgerton hanyalah satu penipuan.
Dah tentu keaiban seorang wanita bukan hanya menodai namanya seorang.
Seperti tar Sungai Thames,
ia juga terpalit pada sesiapa yang berdekatan.
Jangan bergerak, sayang.
Skandal ini boleh merosakkan debut saya, ibu.
Kita boleh tangguh beberapa tahun lagi.
Diam, nak. Semuanya akan okey. Senyum saja.
Ia cukup untuk selamatkan Featherington?
Mereka tak salah, tapi reputasi mereka pun musnah.
Kamu patut risaukan nasib keluarga kita.
Nama baik kita pun tercalar.
Hari yang indah. Betul, Lady Richmond?
Bahana Whistledown.
Saya takkan cari pasal dengan dia. Orang pasti percaya kata-katanya.
Ya.
Jadi, kalau dia boleh musnahkan reputasi,
begitu juga sebaliknya.
Elegan sungguh, Cik Bridgerton. Awak gadis awal kenal yang cantik!
Tatkala tiada payung di dunia yang mampu melindungi kelapa yang ditebuk tupai,
Cik Thompson hanya mampu berharap akan menemui tempat berteduh di mana-mana.
- Maaf, puan. Tapi bilik kami dah penuh. - Ini kecemasan.
Bayi itu tiada tempat untuk berlindung.
Tak bolehkah awak buat pengecualian?
Saya boleh sediakan bilik kalau ada orang beri sumbangan besar.
Tapi ini sebuah badan amal.
Badan amal pun perlukan dana
yang saya rasa puan mampu sumbang, bukan?
Saya…
Baiklah. Berhenti!
Dah sampai?
Awak tak perlu ikut dan awasi saya.
Saya takkan tahu yang saya hamil dalam masa sejam, bukan?
Marina pasti sedih. Kenapa kami tak boleh jumpa?
- Colin… - Dengar sini.
Ketaasuban terhadap Whistledown saja yang melindungi maruah keluarga ini.
Disebabkan gosipnya, orang percaya bukan kamu bapanya.
Tapi kalau jumpa dia, kamu akan difitnah dan adik-adik akan tanggung akibatnya.
- Inikah yang kamu mahu? - Tidak.
Hai, semua.
- Sayang! - Kenapa kamu balik?
Bukankah kamu patut berbulan madu?
Saya datang secepat mungkin sebaik dapat tahu.
Ketika bulan madu?
Hastings pasti menyumpah keturunan Bridgerton.
Di mana dia?
Dia ke Rumah Hastings.
Semuanya terkawal.
Kami tak perlukan bantuan kamu.
Kamu tahu itu tak benar.
Dia jawapan kepada semua masalah kita.
Selagi ada cerita duke dan duchess, mereka mungkin akan berhenti bercakap.
Kita akan teruskan hidup seolah-olah tiada apa-apa jadi,
tiada masalah.
Itulah kepakaran ibu.
Berpura-pura semuanya sempurna ialah cara terbaik
untuk mempengaruhi si jahil. Betul tak, ibu?
Sekarang, apa acara penting yang akan dihadiri minggu ini?
Pasti ada sesuatu?
Ratu akan anjur makan tengah hari.
Saya yakin kami boleh dapat jemputan.
Kalau bernasib baik, kepulangan kami ke London akan terlalu kecoh diperkatakan
sehingga tak larat bergosip hal lain.
Baguslah kamu semua dah selesaikannya.
- Abang betul-betul nak kahwin dengan dia? - Ya.
Baiklah.
Anggaplah abang bertuah kerana tak kahwini orang asing.
- Dia bukan orang asing. - Dia orang asing, abang.
- Whistledown lebih kenal dia. - Dia tahu semuanya.
Abang bertuah kenal dia sekarang berbanding selepas kahwin.
Kamu rasa abang bodoh,
tapi hati abang tak keruan.
Apabila fikir tentang dia, abang cuma mahu dekat dan bersama dia,
walau apa jua sebab sebaliknya.
Saya faham benar,
tapi jangan jumpa dia.
Leander berenang dari Abydos ke Sestos setiap malam dalam kegelapan
- untuk jumpa kekasihnya. - Leander juga hilang arah dan lemas.
Begitulah kisahnya.
Adik, ada sesuatu yang berlaku
di Clyvedon?
Kalau abang nak jumpa Cik Thompson,
mungkin saya boleh aturkannya. Berteman, semestinya.
Abang hargainya. Kamu akan nampak ketulusan abang.
Awak memang cepat tangkap.
Tapi saya patut simpan tenaga untuk bertarung, bukan masalah awak.
Awak nak menyerah kalah?
Ia takkan bantu pertarungan awak?
Saya tak pernah nampak awak semarah ini sejak bergelar duke.
- Saya tak nak cakap tentang itu. - Baiklah.
Awak juga takkan cakap tentang bulan madu.
Tiada apa-apa berlaku ketika bulan madu.
Kecil hati isteri awak mendengarnya.
Jangan sesekali cuba meneka perasaan isteri saya
atau tindakan isteri saya.
Ia langsung tak masuk akal, bukan?
- Apa? - Perkahwinan.
Namun, awak tak boleh buat apa-apa.
Saya dah berikrar.
Faham maksud saya?
Awak memang cepat tangkap.
Awak belum tidur?
Saya dah nampak awak.
Ratu anjur makan tengah hari minggu ini.
Kita perlu hadir dengan abang saya sebagai tanda sokongan.
Awak ke mana dari tadi?
Saya tak sangka awak ambil berat tentang saya.
Macam inikah rumah tangga kita kelak?
Awak keluar entah buat apa dan dengan siapa?
Dengan siapa? Saya tersinggung.
Belum sebulan berkahwin, awak dah tuduh saya curang.
Liar sangatkah imaginasi saya?
Kita berdua tahu reputasi awak.
Perkahwinan kita dah tak bererti bagi awak.
Tak bererti?
- Itu yang saya cakap. - Itu yang awak percaya?
- Simon. - Daphne.
Saya nak awak…
Patutkah kita masuk bilik dan akhiri apa yang kita mulakan?
Tidak.
Apa nak jadi dengan kita? Simon?
Kalau awak hamil, saya patut tanggung kamu berdua.
Kalau tidak?
Maka, perkahwinan kita cuma atas nama.
Awak akan ditanggung selayaknya seorang duchess.
Saya takkan ganggu awak lagi.
Hidup kita akan terpisah.
Ini tak boleh jadi dan takkan terjadi. Awak faham?
Tiada lagi kepercayaan?
Ya, Yang Teramat Mulia. Saya faham.
Cik Thompson.
Terima kasih datang.
Saya tiada pilihan lain.
Abang saya nak jumpa.
Saya pula nak elak skandal lain terpalit pada nama keluarga saya.
Saya akan duduk di sini dan teman.
Marina, tolong beritahu saya gosip Whistledown itu tak benar.
Ia cuma fitnah.
Tapi ia benar.
Awak mengandung?
Saya tak faham.
Kita akan berkahwin. Awak kata awak mencintai saya.
- Colin, saya sangat menghormati awak. - Hormat?
Awak memang kejam untuk berdiri di sini dan bercakap tentang hormat,
seolah-olah awak tak berdosa dengan saya.
Jangan bercakap soal dosa.
Saya bukan datang untuk dihina oleh awak atau orang lain.
Saya tak tahu. Awak mungkin anggap saya jahat, tapi saya terdesak.
Tiada sesiapa bimbing atau bantu saya cari penyelesaian lain.
Saya tiada pilihan.
Saya perlu berkahwin dan awak seorang saja yang menawarkan secebis bahagia.
Jadi, saya patut bangga?
Anggap diri bertuah kerana awak pilih saya
dan memperdayakan saya untuk jadi pak sanggup?
Ini pertemuan terakhir kita.
Nak tahu apa yang paling kejam?
Kalaulah awak berterus-terang tentang situasi awak,
saya sudi terima awak.
Sebuta itulah cinta saya terhadap awak.
Tapi nampaknya semua itu dusta.
Saya nak balik sekarang.
Kita tak nak skandal lain terpalit pada keluarga awak.
Kereta kuda dah tunggu. Kita mesti bersiap untuk pergi.
Baiklah.
Bukankah ini mengujakan?
Kita semua berkumpul semula.
Betul, selalulah buat skandal.
- Duchess, wajah awak berseri-seri. - Awak terlalu memuji.
Bukankah seronok berkahwin?
Ia satu kebahagiaan dan keajaiban.
Beri laluan! Perlukah kamu semua berkerumun macam kambing?
Beta bertaruh 100 guinea pewaris Hastings akan lahir tahun ini.
Awak dah mengandung?
Kami mengerah setiap keringat ke arah usaha itu, Tuanku.
Tuanku pasti girang tak lama lagi.
Jangan kecewakan beta.
Kepura-puraan awak memang semula jadi.
Saya belajar daripada pakar.
Dah lama awak tak ke studio.
Ikutilah kelas lukisan saya lagi.
Belakang parang kalau diasah lagikan tajam.
Paling tidak, itulah alasan dia
kerana balik dengan badan bercat di bahagian tak sepatutnya.
Awak jumpa kawan saya, Wetherby, di parti saya?
- Mari saya kenalkan. - Terima kasih saja.
Nampaknya, ibu saya panggil. Jumpa lagi.
Tuanku panggil mengadap.
Dengan saya? Sekarang?
Silakan.
Pergi.
Siapa dia?
Ampun, Tuanku?
Whistledown! Beta suruh awak cari penyebar skandal itu.
Percayalah, patik memang berusaha dan marah pada diri sendiri
kerana masih belum berjaya. Tapi patik fikir…
Awak tak cukup pantas. Kesabaran beta ada hadnya.
Beta nak jawapan.
Ini titah beta.
Baik, Tuanku.
Ampun, Tuanku.
Jadi, kamu dah balik.
Tepat pada masa abang awak menjadi buah mulut orang.
Saya yakin ia cuma kebetulan, Lady Danbury.
Rancangan awak berjaya.
Tiada lagi desas-desus yang saya dengar tentang skandal En. Bridgerton
dengan Cik Thompson. Yalah, saya hampir terlupa.
Saya akan anjurkan parti yang saya nak awak hadiri.
Kami suka parti yang hebat.
Saya tak pasti jika kami boleh hadir.
Ia jemputan untuk seorang.
Awak seorang, Yang Teramat Mulia.
Soiree istimewa dengan para isteri bangsawan
dan awak merupakan ahli terbaru.
Berani sungguh.
Selepas mereka cuba perangkap En. Bridgerton untuk jadi pak sanggup.
Pen.
Apa khabar? Terukkah keadaan di rumah?
Dah tiga hari tiada pemanggil datang. Ibu kata hidup kami dah musnah.
Tapi macam mana dengan Colin? Dia sedih tentang berita itu?
Egonya tercalar, tapi dia akan okey.
Kaum lelaki kurang terkesan, tapi…
Awak tak dengar omongan orang.
Lady Whistledown melampau kali ini.
Tapi awak mengagumi dia.
Dia calar maruah kawan baik saya.
Selepas tahu identitinya, kita pujuk dia
supaya bersihkan semula nama baik keluarga awak.
Semuanya akan pulih, saya janji.
Lady Bridgerton.
Alangkah malangnya nasib kita terpedaya dengan perempuan licik itu?
Cik Thompson ambil kesempatan terhadap kebaikan saya
selepas tumpangkan dia di rumah saya.
Awak mesti percaya,
saya langsung tak tahu apa-apa…
Lady Featherington, sila beredar.
- Tapi saya ada jemputan. - Tidak lagi.
Saya yakin awak tak nak dihalau dari sini.
Padan muka mereka.
Padan muka apa, Cik Cowper?
Jangan menghukum atau awak juga akan dihukum.
Kamu susah hati.
Kamu dah dewasa, tapi kamu anak ibu dan masih boleh minta nasihat.
Rumah tangga ada manisnya,
tapi ia juga ada ujian tersendiri.
Saya setuju tentang itu.
Perkahwinan saya tak sempurna.
Jadi, beritahulah ibu. Mungkin ibu boleh beri pendapat.
Atau mungkin ibu akan bekalkan
lebih banyak metafora kabur dan kata-kata lapuk.
- Sayang, ibu cuma nak membantu. - Ibu tahu apa yang benar-benar membantu?
Kalau nasihat ibu mempersiapkan saya untuk berkahwin.
Apa maksud kamu?
Maksud saya, ibu lepaskan saya ke dunia dalam keadaan teraba-raba.
Ibu ajar saya cara berpura-pura,
tapi langsung tiada realiti tentang hidup berumah tangga,
tentang hubungan suami isteri.
Kalau ibu beritahu saya perkara yang benar-benar penting,
kalau saya tahu hakikatnya, mungkin saya…
Daphne!
Cuaca panas.
Dia keletihan.
Kami dipersendakan semua hari ini,
dilayan seperti sampah dan itu salah awak.
Kenapa pula saya yang bersalah? Saya tiada di sana pun.
Kalau bukan kerana awak, kita dah usir Cik Thompson sebaik tahu keadaan dia.
Semua ini takkan jadi.
Puan, Duchess Hastings datang.
Saya gembira awak sudi datang.
Ibu awak agak marah ketika di majlis tadi.
Tapi dah tentu, kalau awak datang untuk beri penjelasan…
Saya nak cakap dengan Cik Thompson. Berdua saja.
Itu…
Sejujurnya, saya minta maaf. Abang awak seorang lelaki yang baik.
Awak tak perlu…
Saya datang untuk minta maaf.
- Kepada saya? - Saya salah menilai
dan nak beritahu tindakan yang awak terpaksa lakukan…
Saya faham.
Saya tak harap jadi macam ini.
Saya juga.
George seorang askar…
tapi dia lembut dan baik hati.
Dia sempurna.
Saya mabuk bercinta.
Tiba-tiba saya sedar, saya tak datang haid
dan dapati saya mengandung dan…
sendirian.
Apa nama keluarga Sir George?
Mungkin awak tahu stesen atau rejimen dia?
Untuk apa, Yang Teramat Mulia?
Jeneral Langham dan isterinya di London.
Mungkin saya boleh bercakap dengan mereka
dan minta Sir George balik.
Apa gunanya?
George tak mahu bersama saya.
Jadi, awak nak bersendirian?
Tiada pangkat, perlindungan atau sokongan untuk awak dan anak awak.
Asal ada kecil pun pada, bukan?
Kenapa dia yang patut tentukan masa depan awak
sedangkan dia tak peduli? Dia yang bersalah dalam hal ini.
Mungkin saya boleh buat dia balik
dan bertanggungjawab terhadap awak dan anaknya.
Kenapa mesti karam berdua, tapi basah seorang?
Awak yakin mampu lakukannya?
Saya jamin, Cik Thompson.
Saya lebih daripada yang awak sangka.
WILL MONDRICH LAWAN RAY PEARSON
Saya dah tewaskan yang terbaik dan yakin akan terus menang.
Pertarungan saya ada permintaan, tapi kosnya tinggi.
- Jadi… - Saya tak nak melabur.
Saya ada usul yang lebih menguntungkan.
Misalnya, perjanjian untuk tentukan keputusan pertarungan seterusnya?
Maaf kerana buang masa awak, tuan,
tapi saya rasa awak patut pergi.
Awak patut dengar.
Awak sanggup gadaikan harta demi hasil skim perniagaan
yang mungkin akan gagal atau belum pasti?
Kalau awak setuju untuk tewas,
saya akan bertaruh sehinggakan separuh wang kemenangan cukup
untuk sara keluarga awak selamanya.
Maruah saya bukan untuk dijual.
Ada sebab penyokong awak berkurang, En. Mondrich.
Awak seorang penghibur, sekadar hiburan.
Kami tak kisah bertaruh untuk kemenangan awak,
tapi tiada sesiapa akan pandang awak sebagai ahli perniagaan yang dihormati.
Saya tahu awak ada semangat juang.
Ia tentu diwarisi daripada ayah awak.
Dia seorang askar, ya?
Lari dari koloni selepas berkhidmat di rejimen Dunmore.
Awak rasa dia bebaskan diri
supaya kelak anaknya boleh jadi petinju keletihan,
terhuyung-hayang di gelanggang demi menyara keluarganya?
Jangan sebut tentang keluarga saya.
Baiklah.
Saya minta maaf.
Saya pun buat semua ini demi keluarga saya.
Dengar, satu perjanjian ringkas dan masalah kita berdua akan selesai.
Saya cuma minta awak pertimbangkannya,
sekurang-kurangnya.
Orang sibuk bertanya sejak puan balik. Kita dihujani kad nama.
Lady Danbury minta puan hadiri partinya pada Khamis.
Perjumpaan para isteri.
Saya cuma boleh bayangkan soalan mereka.
Saya akan beritahu kundangnya puan kurang sihat.
- Tuan. - Puan.
Awak rasa isteri jeneral akan hadir di soiree Lady Danbury?
Puan Langham?
Dia suka bersosial.
Balas jemputan.
Saya akan hadir.
Yang Teramat Mulia.
Selamat datang ke sarang nista saya.
Saya rasa awak kenal Lady Trowbridge,
tapi awak dah jumpa Lucy Granville?
Ini pula Kitty Langham.
Isteri jeneral, ya.
Gembira dapat jumpa semua.
Janganlah tengok saja. Ajak duchess main sekali.
Ini peraturannya.
Pertama, awak lafaz ikrar perkahwinan dan kami rampas kesuciannya.
Kalau masih ada yang tersisa daripada si suami.
Jangan takut.
Setiap giliran, awak cuma perlu letak token
di atas kad yang awak yakin akan dipilih oleh pembahagi.
Baiklah, semua.
Mari bertaruh.
Ia mengurangkan rasa perit kekalahan.
Duchess cepat tangkap.
Saya pasti dia akan mahir sekejap lagi.
Dia cuma perlu berlatih dan sabar.
Selamat petang.
- Kelakarnya kita berjumpa di sini. - Saya memang kelakar.
- Awak mengelak daripada saya. - Mana ada.
Kalau tidak, boleh kita minum bersama?
- Saya nak gelas besar. - Ya, tuan.
Habislah kalau earl tahu jumlah duit yang hangus.
Earl baru dua tahun.
Jadi, saya bernasib baik. Betul?
Nasib orang yang baru belajar menyebelahi saya.
Permainan ini masih belum tamat.
Saya tertanya-tanya, Pn. Langham…
Panggil saja Kitty.
Awak dah menang banyak duit saya. Ia tak salah.
Baiklah, Kitty.
Ada askar yang saya nak cari untuk seorang kawan.
Awak rasa suami awak boleh bantu saya?
Awak perlu tanya dia sendiri. Dia jarang berada di rumah.
Saya minta maaf.
Untuk apa?
Saya suka hidup berjauhan daripada suami.
Saya hidup bebas sebagai isteri
tanpa rasa terbeban untuk melayan suami.
Bagaimana dengan anak-anak? Mereka tak rindu ayah mereka?
Susah nak rindu orang yang awak tak kenal.
Awak terlupa yang duchess baru saja berkahwin.
Ya, merpati dua sejoli yang terkenal.
Usah pedulikan saya.
Saya yakin kehadiran duke bukan satu bebanan bagi awak.
Saya tahu alamat untuk utus surat. Suami saya.
Mungkin jeneral itu akan balas surat awak.
Awak bukannya isteri dia.
Duchess, awak menang lagi!
Daripada cara awak berhibur,
saya rasa awaklah pemenang, Lady Danbury.
Saya pun rasa macam itu.
Sekali lagi.
Warnanya cantik dan buihnya…
Tak berlebihan.
Jangan keliru. Saya suka brandi, tapi adakalanya saya pilih bir.
Boleh awak berterus-terang saja?
- Saya tak faham maksud awak. - Ya, awak faham.
Ya, betul.
Seperti saya tahu awak bersalah terhadap adik saya.
Kenapa agaknya awak rasa saya yang bersalah?
Saya kenal benar adik saya.
Walaupun dia perempuan luar biasa,
dia takkan mampu buat silap sebesar ini.
Awak tak penatkah berpura-pura sempurna?
Tengok pun memenatkan.
Kami tak sempurna, tapi bukan hipokrit.
Awak tak tahu. Saya cuba kotakan janji.
Saya cuba untuk…
- Awak takkan faham. - Apa maksud awak?
Maksud saya, awak menabur janji palsu sesuka hati awak.
Lindungi Daphne daripada Berbrooke?
Macam mana pula hubungan sulit awak dengan penyanyi opera itu?
Awak tak tahu tanggungjawab ketua keluarga kerana awak tiada keluarga.
Tapi Daphne keluarga saya sekarang dan selamanya.
Walaupun malangnya saya takkan capai ideal luhur yang awak tonjolkan.
Malangnya, ayah awak terlalu asing dan gagal mendidik sebagai ketua keluarga.
Awak sememangnya buat ia nampak sukar.
- Apa awak cakap? - Awak sentiasa bergelut
- dan tak mampu. - Hastings…
Tanggungjawab awak.
Awak mengotakan janji setiap anak sulung kepada ayahnya sebelum dia mati.
Awak rasa dia hampa dengan awak sekarang? Malu?
Terhina atas perbuatan awak?
Apa agaknya kata bekas viscount itu?
Bertenang! Lepaskan dia!
Jangan ganggu dia! Sabar! Bertenang! Lepaskan!
Saya terlalu kasar ketika berlatih dengan Will.
- Nak saya panggil Jeffries? - Tak.
Biar saya buat.
Dengan empat adik-beradik lelaki, macam-macam luka saya dah rawat.
Kenapa awak tak berterus-terang dengan saya?
Daphne…
Anak pengikat kasih sayang.
Kenapa awak tetap berkeras?
Saya pernah bersumpah yang saya takkan jadi ayah.
Saya tak faham.
Ayah saya…
lebih pentingkan pewarisan keturunan Hastings berbanding hal lain di dunia.
Berbanding ibu saya…
dan saya.
Jadi, saya bersumpah akan mensia-siakan usaha dia,
yang keturunan kami akan terkubur bersama saya.
Jadi, semua ini kerana sumpah?
Awak pun dah berikrar dengan saya. Atau awak dah lupakannya?
Saya dah kata…
Awak kata awak tak boleh mempunyai anak.
Awak tak kata ia disebabkan rasa dendam terhadap seorang lelaki yang dah mati.
Saya bersumpah di katil mautnya.
Awak khianati saya di katil perkahwinan kita.
Biar saya cuba fahamkan.
Awak takkan ada anak atau kebahagiaan yang boleh kita kecapi bersama
kerana dah bersumpah dengan ayah awak?
Saya…
Cakaplah.
Ia tak boleh ditarik balik.
Saya hargai penjelasan awak.
Kalau rasa benci terhadap ayah awak melangkaui cinta yang ada untuk saya,
maka, awak tak salah. Ia tak boleh dtarik balik.
Saya patut datang haid beberapa hari lagi.
Tahulah nanti sumpah mana awak langgar dan cara kita menghabiskan sisa hidup,
terseksa bersama…
atau bahagia berjauhan.
Wahai pembaca yang disayangi, satu soalan.
Apakah ada yang lebih mengkhayalkan daripada berjudi?
Kerana selalunya pertaruhan tertinggi yang membawa ganjaran terbesar.
Namun, andai tersilap pertaruhan,
kelak yang tinggal hanyalah sesalan.
- Pastikan ia dihantar ke alamat ini. - Ya, puan.
Dah tentu, seseorang takkan tahu untung rugi pertaruhannya,
melainkan dia memilih jalan yang lebih terjamin.
Namun, sedang musim ini diteruskan,
kaki judi terbesar masih belum menunjukkan kad sebenar mereka,
menyebabkan ketandusan gosip sejak kebelakangan ini.
Malah, cuma satu majlis yang layak disebut dan terlintas di fikiran penulis ini.
"Cuma satu majlis."
Jamuan beta.
Sekurang-kurangnya, dia tak kutuk.
Ia lebih teruk.
Dia tak tulis apa-apa.
BERTARUH DEMI GOSIP?
Bagaimanapun, harus diperkatakan,
Duke dan Duchess Hastings masih belum menyambut pemanggil bersama-sama.
Ternyata pengantin baru kita masih hanyut dalam kebahagiaan berumah tangga.
Apa boleh kata?
Siapa yang akan terkejut andainya usaha gigih mereka
akan dibalas dengan kehadiran orang baru dalam tahun ini?
Sebelum ini, setiap cerita Whistledown dicedok daripada majlis terbuka
yang disaksikan sesiapa saja.
Tapi kisah Marina berbeza.
Ia peribadi.
Ibu awak tak sorok keadaan Marina sendirian.
Yalah. Semua orang gaji kami tahu.
Mustahil orang gaji.
Tapi mungkin pedagang.
Dia selalu datang ke rumah awak dan terdengar atau terlihat sesuatu.
Ada kemungkinan.
Jadi, kita mesti ubah pendekatan siasatan ini.
Bagus, Pen. Saya mesti beritahu Ratu teori baru kita.
Beritahu di konsert malam ini.
Awak belum cukup umur, tapi ibu awak tentu benarkan awak hadir.
Selepas bongkar identiti…
Ya, maruah Fetherington akan pulih.
Saya mesti balik ikut belakang agar orang tak nampak.
El?
Terima kasih.
Saya dah beritahu Jeneral Langham tentang Sir George.
Jika dia budiman…
- Awak tulis surat kepada jeneral? - Ya.
Duke pun tandatangan namanya dalam surat itu?
Itu…
Tidak.
Tapi…
Marina, apa halnya?
Jeneral takkan balas surat awak.
Awak tak tahu.
Dia akan baca surat duchess. Dia pasti baca.
Naifnya awak.
Maafkan saya.
Saya hargai pertolongan awak, tapi tiada apa-apa lagi awak boleh buat.
- Marina… - Ia dah berakhir.
Saya dah terima hakikat. Terima kasih atas usaha awak.
- Tak hadir ke konsert? - Betul.
Malas nak berhibur dan melaram malam ini.
Abang nak minta maaf.
Ada belalang di luar?
Sungai Thames berdarah? Dunia dah nak kiamat?
Abang mungkin terlalu bertegas
dan abang minta maaf.
Abang cuma nak halang saya daripada bertindak lebih bodoh.
Jadi, betullah kamu bodoh?
- Ini bukan cara minta maaf. - Diamlah.
Kesedihan ini akan berlalu.
Kamu ada keluarga yang menyayangi kamu dan penghormatan atas tindakan kamu.
Kamu akan lupakan Cik Thompson dan ia…
Seolah-olah dia tak wujud.
Apa abang belajar daripadanya?
Selain menjadi orang paling sugul dan gundah-gulana yang saya kenal.
Abang masih memperbaiki diri.
Ibu tak sangka kamu nak hadir ke konsert malam ini.
Terima kasih kerana tak paksa saya pakai bulu hiasan.
Kamu nampak cantik.
Eloise…
Menempatkan diri dalam masyarakat ialah saat menyeronokkan buat anak gadis.
Tapi kalau kamu belum bersedia, ibu tak nak kamu berpura-pura.
Mungkin ibu terlalu mendesak.
Kamu tak perlu tonjolkan diri kalau belum bersedia.
Ratu akan mencemar duli di konsert malam ini, bukan?
Ya, betul itu.
Jadi, saya sangat teruja. Saat yang menyeronokkan, ibu.
Awak dah siap?
Dah.
Maafkan saya.
Sir Granville.
Bridgerton.
Maaf.
Maafkan kami.
Saya cuma nak faham…
situasi awak.
- Saya cuma nak faham. - Mudah saja.
Saya mencintai Lord Wetherby.
Awak dah berkahwin.
Ia beri kebebasan dan perlindungan kepada isteri saya.
Saya yakin kami lebih bahagia berbanding kebanyakan orang di sini.
Apa yang teman Lord Wetherby dapat?
Mereka juga sependapat? Macam mana dengan maruah?
Asmara?
Apa yang awak tahu?
Nyawa kami sentiasa terancam.
Saya pertaruhkan nyawa demi cinta setiap hari.
Awak tak faham perasaan apabila sebilik dengan orang yang awak cinta,
namun terasa begitu jauh bak terpisah dek lautan.
Curi-curi pandang dan sentuh.
Kami tak boleh bertukar senyuman pun tanpa pastikan orang lain tak nampak.
Ia menagih keberanian…
untuk hidup di luar kotak pemikiran masyarakat.
Awak berkata yang sedemikian,
tapi mungkin ia sekadar…
omong kosong.
Jadi, Tuanku. Jelas sekali.
Lady Whistledown berada dekat dengan masyarakat,
tapi dia bukan dalam masyarakat. Dia ialah seorang pedagang.
Itu saja?
Ampun, Tuanku?
Beta tak perlukan khidmat awak lagi.
Tapi teori patik…
Lupakannya saja.
Beta dah upah Bow Street Runners untuk lakukan siasatan terperinci.
Mereka akan dedahkan Whistledown dan berinya hukuman setimpal.
Akhirnya, penyebar gosip itu takkan menghantui kita lagi.
Tuanku nak tutup mulut dia?
Tapi dia pasti ada gunanya lagi.
Nak, pergilah.
- Berapa lama konsert ini? - Tiga jam? Empat?
Walaupun, abang dah puas mendengar.
Abanglah abang kesayangan saya. Abang tahu tak?
Saya nak berhenti jemput kawan.
Kawan?
Salahkah abang berkawan?
Abang tak terikat dengan masyarakat.
Rahsiakannya.
Kenapa kita di kedai jahit?
Cik Bridgerton!
Adik saya, Eloise. Kita akan hantar dia balik.
Macam mana dengan malam awak, sayang?
Ia sama seperti yang saya jangkakan.
Teruk dan sungguh membosankan.
Jadi, inilah sebabnya awak tak mahu labuhkan skirt?
Semua orang hadir, tapi tiada seorang pun yang menarik.
Semua orang? Maksud awak, semua kecuali keluarga Featherington?
Ya, semua kecuali…
mereka.
Ibu awak tak sorok keadaan Marina sendirian.
Yalah. Semua orang gaji kami tahu.
Mungkin dia pedagang?
Saya takkan cari pasal dengan dia.
Orang pasti percaya kata-katanya.
Kamu tak apa-apa, Eloise?
Ya.
BERI JUNIPER
DANDELION
Marina? Boleh kita bercakap?
Marina? Awak masih belum tidur?
Marina!
Marina! Ibu!
Ibu, cepat! Marina?
Marina, saya datang.
Terjemahan sari kata oleh Saffura